Զուրաբի Դաթունաշվիլի

**Զուրաբի Դաթունաշվիլի** (, ) ծնունդով վրացի, սերբ նախկին հունահռոմեական ըմբիշ, հանդես է եկել տղամարդկանց միջին քաշային կարգում։

## Կարիերա
Արծաթե մեդալ է նվաճել 2013 թվականի ըմբշամարտի Եվրոպայի առաջնությունան 74 կգ քաշային կարգում, որն անցկացվել է իր ծննդավայր Թբիլիսիում՝ զիջելով ռուս ործող օլիմպիական չեմպիոն Ռոման Վլասովին։

Դաթունաշվիլին ներկայացրել է Վրաստանը 2012 թվականին Լոնդոնում կայացած Ամառային օլիմպիական խաղերում, որտեղ հանդես է եկել տղամարդկանց 74 կգ քաշային կարգում։ Նախնական փուլերում հաղթել է հարավկորեացի Կիմ Ջին-Հյոկին և ամերիկացի Բեն Պրովիզորին, քառորդ եզրափակիչ փուլում պարտվել է ադրբեջանցի Էմին Ահմադովին։

2014 թվականի ըմբշամարտի աշխարհի առաջնության 75 կգ քաշայինների բրոնզե մեդալի համար պարտվել է ադրբեջանցի Էլվին Մուրսալիևին(**1-1**):

2016 թվականի ամառային օլիմպիական խաղերում առաջին գոտեմարտում պարտվել է Դոսժան Կարտիկովին։ 2016 թվականի նոյեմբերին Դաթունաշվիլին որակազրկվել է 2016 թվականի Եվրոպայի Ազգերի Գավաթի խաղարկությունից այն բանից հետո, երբ գոտեմարտի ժամանակ բռունցքով հարվածել է ռուս մրցակցին՝ Իմիլ Շարաֆետդինովին, որը նույնպես որակազրկվել է։ Գոտեմարտը վերածվել է ծեծկռտուքի այն բանից հետո, երբ երկու ըմբիշների մարզիչները, ինչպես նաև մի քանի երկրպագուներ միացել են ծեծկռտուք են սկսել: «Տղաները պարզապես չկարողացան հաղթահարել իրենց էմոցիաները, բայց նրանք արագ հանգստացան և մի քանի րոպե անց սեղմեցին ձեռքերը», - ավելի ուշ ասել է ըմբշամարտի Ռուսաստանի հավաքականի գլխավոր մարզիչ Գոգի Կոգուաշվիլին։

2018 թվականին Դաթունաշվիլին Վրաստանի ըմբշամարտի ֆեդերացիային մեղադրել է ֆավորիտիզմի և կոռուպցիայի մեջ։ 2019 թվականի հունվարի 11-ին նրա վրա հարձակվել է Վրաստանի ըմբշամարտի ֆեդերացիայի նախագահ Գեգա Գեգեշիձեն՝ Ռոբերտ Կոբլիաշվիլիի հետ գոտեմարտից հետո, որը Դաթունաշվիլին պարտվել է մրցավարի որոշմամբ։ Միջադեպը ֆիքսվել է տեսանյութով։ «Ես չեմ ուզում, որ նա [Գեգեշիձեն] ձերբակալվի, ես ուզում եմ, որ նա հրաժարական տա», - ավելի ուշ Դաթունաշվիլին ասել է «Ազատ Եվրոպա/Ազատություն» ռադիոկայանին: «Նա այնքան տղամարդ չէ, որ ճշմարտությունը ասի, բայց ես զգում եմ, որ ճշմարտությունը կհաղթի: Բոլորը տեսան, որ նա ինձ ինչ-որ բութ մետաղական առարկայով հարվածեց»: Հունվարի 20-ին Վրաստանի ոստիկանությունը հայտարարել է որ հետաքննություն է սկսել միջադեպի առնչությամբ։

2020 թվականին Սերբիայի մայրաքաղաք Բելգրադում կայացած ըմբշամարտի աշխարհի անհատական գավաթի 87 կգ քաշային կարգում նվաճել է բրոնզե մեդալներից մեկը։ 2021 թվականին Սերբիայի հավաքականի օլիմպիական խաղերում Տոկիոյում նվաճել է բրոնզե մեդալ։

2022 թվականին Թուրքիայի Ստամբուլ քաղաքում անցկացված Վեհբի Էմրե և Համիտ Կապլան մրցաշարի իր մրցաձևում նվաճել է արծաթե մեդալ։ Ոսկե մեդալ է նվաճել Սերբիայի Բելգրադ քաղաքում կայացած ըմբշամարտի աշխարհի 2022 թվականի առաջնությունում մինչև 87 կգ քաշային կարգում։

Նրա՝ պրոֆեսիոնալ ըմբշամարտից հեռանալու մասին հայտարարվել է 2023 թվականին։

Սպորտային արբիտրաժային դատարանի հակադոպինգային բաժինը վճռել է, որ Դաթունաշվիլին խախտել է հակադոպինգային կանոնները՝ կիրառելով արգելված մեթոդ և կեղծիքներ, և նրան դատապարտել է 5 տարվա անընդունելիության և 2021 թվականի մայիսի 27-ից սկսած բոլոր արդյունքների որակազրկման։ Արդյունքների որակազրկումը և վերաբաշխումը կասեցվում է մինչև որոշման մի մասի բողոքարկումը։

## Անձնական կյանք
Նախկին նախագահ Միխեիլ Սաակաշվիլիի աջակից Դաթունաշվիլին նրան նվիրել է 2021 թվականի աշխարհի առաջնության իր մեդալը։ Դաթունաշվիլին ձերբակալվել է 2024 թվականի դեկտեմբերի 4-ին՝ Վրաստանում շարունակվող եվրոպամետ ցույցերի ժամանակ։ Ազատ է արձակվել դեկտեմբերի 7-ին։ «Ահալի» կուսակցության քաղխորհրդի անդամ է։

## Ծանոթագրություններ

## Արտաքին հղումներ

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Սերբ ըմբշամարտիկներ